Towed Artillery Gun: भारत में निर्मित उन्नत 'टोड आर्टिलरी गन' प्रणाली का सफल परीक्षण, जानें खासियत
पोखरण फील्ड फायरिंग रेंज में 155 मिमी/52 कैल एडवांस्ड टोड आर्टिलरी गन सिस्टम का परीक्षण सफतापूर्वक किया गया। इसकी जाकारी डीआरडीओ (DRDO) ने दी।
Towed Artillery Gun: पोखरण फील्ड फायरिंग रेंज में 155 मिमी/52 कैल एडवांस्ड टोड आर्टिलरी गन सिस्टम का परीक्षण सफतापूर्वक किया गया। इसकी जाकारी डीआरडीओ (DRDO) ने दी। रक्षा अनुसंधान और विकास संगठन (डीआरडीओ) के अधिकारियों ने सोमवार को कहा कि 26 अप्रैल से 2 मई के बीच पोखरण फील्ड फायरिंग रेंज (पीएफएफआर) में मेड इन इंडिया एडवांस्ड टोड आर्टिलरी गन सिस्टम (एटीएजीएस) का परीक्षण सफलतापूर्वक किया गया। ATAGS भारतीय सेना के तोपखाने आधुनिकीकरण कार्यक्रम के एक भाग के रूप में DRDO द्वारा मिशन मोड में पूरी तरह से स्वदेशी टोड आर्टिलरी गन सिस्टम प्रोजेक्ट है।उन्नत टोड आर्टिलरी गन सिस्टम (एटीएजीएस) को डीआरडीओ द्वारा विकसित किया गया है और दो फर्मों भारत फोर्ज और टाटा एडवांस्ड सिस्टम्स लिमिटेड द्वारा निर्मित किया गया है। यह सार्वजनिक-निजी भागीदारी का एक सच्चा उदाहरण है जो भारत में पूरी तरह से डिजाइन और विकसित विश्व स्तरीय हथियार प्रणाली की ओर ले जाता है। ऐसी हथियार प्रणाली भारत के लिए अत्यधिक रणनीतिक है। अब तक इसके छह से सात परीक्षण हो चुके हैं। सबसे पहले इसे 26 जनवरी 2017 को गणतंत्र दिवस परेड पर लोगों के सामने प्रदर्शित किया गया था। इस सफल परीक्षण से सेना की भविष्य की चुनौतियों से निपटा जा सकेगा और सेना की मारक क्षमता और मजबूत होगी।इसका पहला परीक्षण 2016 में हुआ था। अगर इसकी खासियत की बात करें तो इसका वजन 18 टन है। यह सबसे लंबी दूरी तक मार करने में सक्षम स्वदेशी तोप है। इसकी नली यानी बैरल की लंबाई 8060 मिलीमीटर है। यह माइनस 3 डिग्री से लेकर प्लस 75 डिग्री तक एलिवेशन ले सकता है। इसकी फायरिंग रेंज 48 किलोमीटर है।